আহত খগেন মুর্মুকে দেখতে হাসপাতালে মুখ্যমন্ত্রী

ওয়েব ডেস্ক: আক্রান্ত বিজেপি সাংসদ খগেন মুর্মুকে (Khagen Murmu) দেখতে হাসপাতালে পৌঁছে গেলেন মুখ্যমন্ত্রী মমতা বন্দ্যোপাধ্যায় (Mamata Banerjee)। সোমবার ত্রাণ দিতে গিয়ে নাগরাকাটায় আক্রান্ত হন বিজেপি সাংসদ। ইটের আঘাতে একেবারে রক্তাক্ত অবস্থা হয় তাঁর। বর্তমানে শিলিগুড়ির একটি বেসরকারি হাসপাতালে চিকিৎসাধীন বিজেপি সাংসদ। সেখানেই এদিন পৌঁছে যান মুখ্যমন্ত্রী মমতা বন্দ্যোপাধ্যায়।তাঁর পরিবারের সদস্যদের সঙ্গেও এদিন কথা হয় মুখ্যমন্ত্রীর। মুখ্যমন্ত্রী জানান, ”বিজেপি সাংসদের অবস্থা স্থিতিশীল। উনি ডায়াবেটিসে আক্রান্ত। পর্যবেক্ষণে রয়েছেন।

জলপাইগুড়ির নাগরাকাটায় এক দল মানুষের হাতে আক্রান্ত হন মালদহ উত্তরের বিজেপি সাংসদ খগেন মুর্মু। জখম হন শিলিগুড়ির বিধায়ক শঙ্কর ঘোষও। রক্তাক্ত বিজেপি বিধায়ক খগেনের ছবি প্রকাশ্যে আসতেই তৃণমূলের একটি অংশ ওই ঘটনাকে ‘জনরোষ’ বলে অভিহিত করতে শুরু করে। উত্তরবঙ্গ এমনিতেই বিজেপির ‘শক্তপোক্ত’ জায়গা। স্বভাবতই বিজেপি সেখানে কোমর বেঁধে নেমেছে। যা কলকাতার বিপর্যয়ের সময় দেখা যায়নি। পাশাপাশিই খগেনদের উপর হামলা তৃণমূলকে আরও অস্বস্তিতে ফেলে। কিন্তু মমতা উত্তরবঙ্গে পৌঁছেই বলে দেন, এই ঘটনা ‘কাম্য’ নয়। পরিস্থিতি যখন আরও ঘোরাল হতে শুরু করেছে, তখনই মঙ্গলবার দুপুরে খগেনকে দেখতে শিলিগুড়ির হাসপাতালে পৌঁছে যান মুখ্যমন্ত্রী নিজেই।

আরও পড়ুন: সাংসদ-বিধায়কের উপর হামলায় রিপোর্ট তলব রাজ্যকে, হুঁশিয়ারি রিজেজুর

মঙ্গলবার হাসপাতালে বিজেপি বিধায়ককে দেখতে যান মুখ্যমন্ত্রী মমতা বন্দ্যোপাধ্যায়। দেখা করেন আক্রান্ত বিজেপি সাংসদের সঙ্গে। পাশাপাশি তাঁর পরিবারের সদস্যদের সঙ্গেও এদিন কথা হয় মুখ্যমন্ত্রীর। পরে বেরিয়ে মুখ্যমন্ত্রী জানান, ”বিজেপি সাংসদের অবস্থা স্থিতিশীল। উনি ডায়াবেটিসে আক্রান্ত। পর্যবেক্ষণে রয়েছেন।”

দেখুন ভিডিও