সাংসদ-বিধায়কের উপর হামলায় রিপোর্ট তলব রাজ্যকে, হুঁশিয়ারি রিজেজুর

ওয়েব ডেস্ক: বিজেপি সাংসদ খগেন মুর্মুকে (Khagen Murmu) মারধরের ঘটনায় রাজ্যের কাছে রিপোর্ট তলব করেছেন লোকসভার স্পিকার (Lok Sabha Speaker) ওম বিড়লা। রাজ্য দ্রুত রিপোর্ট না দিলে আইন অনুযায়ী পদক্ষেপ করা হবে। সেটাই স্পষ্ট করে দেওয়া হয়েছে। বৃষ্টি এবং ভুটান পাহাড় থেকে নেমে আসা বর্ষণে কার্যত তছনছ হয়ে গিয়েছিল উত্তরবঙ্গের বিস্তীর্ণ এলাকা। এখনও পর্যন্ত দুর্যোগে প্রাণ হারিয়েছেন ২৭ জন। দুর্যোগ পরিস্থিতি খতিয়ে দেখতে উত্তরবঙ্গে এসে এমনটাই জানালেন কেন্দ্রীয় সংসদ বিষয়কমন্ত্রী কিরেন রিজিজু। একই সঙ্গে এ-ও জানালেন, রিপোর্ট দিতে বিলম্ব হলে পদক্ষেপ করা হবে।

সোমবার দুর্যোগ-বিপর্যস্ত জলপাইগুড়ির নাগরাকাটার ক্ষতিগ্রস্ত এলাকা পরিদর্শনে গিয়ে বিক্ষোভের মুখে পড়েছিলেন সাংসদ খগেন এবং শিলিগুড়ির বিজেপি বিধায়ক শঙ্কর ঘোষ। ইটের ঘায়ে রক্তাক্ত হন খগেন। শঙ্করকেও ধাক্কা দিয়ে চড়-ঘুষি মারার চেষ্টা হয়। একেবারে রক্তাক্ত অবস্থায় সোমবারই শিলিগুড়ির এক বেসরকারি হাসপাতালে ভর্তি করা হয় খগেন মুর্মুকে। বর্তমানে আইসিইউতে চিকিৎসাধীন রয়েছেন তিনি। জানা গিয়েছে, সাংসদের চোখের নিচের হাড় ভেঙেছে। প্রয়োজন অস্ত্রোপচারের। রাজু বিস্ত জানিয়েছেন, ”খগেন মুর্মুর চোখের নিচে আঘাত রয়েছে। তবে এখনও বাইরে নিয়ে যাওয়ার কোনও পরিকল্পনা নেই।

আরও পড়ুন:খগেন মুর্মুকে দেখতে হাসপাতালে রাজ্যপাল সি ভি আনন্দ বোস

কিরণ রিজিজু (Kiren Rijiju) বলেন, সাংসদের ওপর হামলা, এবার নোটিস দিয়েছেন লোকসভার স্পিকার ওম বিড়লা। রাজ্যের কাছে রিপোর্ট তলব করেছেন স্পিকার। রাজ্য দ্রুত রিপোর্ট না দিলে আইন অনুযায়ী পদক্ষেপ করা হবে। সেটাই স্পষ্ট করে দেওয়া হয়েছে।রাজ্য রিপোর্ট দিতে দেরি করলে প্রিভিলেজ অ্যাকশন নেওয়া হবে। নিয়ম অনুযায়ী তদন্ত হবে। রিজিজু জানান, পাহাড়ি এলাকায় ক্ষয়ক্ষতির পরিমাণ খতিয়ে দেখতে উত্তরবঙ্গে গিয়েছেন তিনি। প্রধানমন্ত্রী নরেন্দ্র মোদির প্রতিনিধি হিসাবে দুর্যোগে মৃতদের পরিবারের সদস্য এবং ক্ষতিগ্রস্তদের সঙ্গেও দেখা করবেন বলে জানিয়েছেন তিনি। দার্জিলিঙের বিজেপি সাংসদ রাজু বিস্তা জানিয়েছেন, মঙ্গলবার সারা দিন একাধিক কর্মসূচি রয়েছে রিজিজুর। রাতে থাকবেন শিলিগুড়িতে। বুধবার সেখান থেকেই তিনি যাবেন বিজনবাড়ির পরিস্থিতি খতিয়ে দেখতে।

দেখুন ভিডিও